বাংলাদেশের তৃতীয় অর্থনৈতিক শুমারির দ্বিতীয় পর্যায়ের কাজ চলছে। এ পর্যায়ে মাঠ থেকে সংগৃহীত তথ্য সম্পাদনা ও কোডিং শুরু করা হয়েছে। আগামী নবেম্বরে শুমারির চূড়ান্ত প্রতিবেদন প্রকাশ করা হবে বলে দ্বিতীয় পর্যায়ের কাজের উদ্বোধনী অনুষ্ঠানে বাংলাদেশ পরিসংখ্যান ব্যুরোর (বিবিএস) পক্ষ থেকে জানানো হয়।সারাদেশে সংগৃহীত তথ্যের এডিটিং ও কোডিং কাজ সম্পাদনের জন্য প্রশিক্ষণ কার্যক্রম শুরু করেছে বিবিএস। এর অংশ হিসেবে ৭১ জন কোডার ও ১৫ জন সুপারভাইজারের ৫ দিনব্যাপী এক প্রশিক্ষণ কার্যক্রম পাবনার শহীদ বগা মিয়া মিলনায়তনে শুরু হয়েছে। এ প্রশিক্ষণে বাংলাদেশ পরিসংখ্যান ব্যুরোর অর্থনৈতিক শুমারি ২০১৩ প্রকল্পের উপ প্রকল্প পরিচালক একেএম আশরাফুল হক ও মাস্টার ট্রেইনার হিসেবে আঞ্চলিক পরিসংখ্যান কার্যালয়ের উপপরিচালক এইচএম ফিরোজসহ সরকারের ঊর্ধতন কর্মকর্তারা উপস্থিত ছিলেন। একেএম আশরাফুল হক বলেন, দেশের সামগ্রিক অর্থনৈতিক কর্মকা-কে শিল্পগত শ্রেণীবিন্যাসের মাধ্যমে ভাগ করা, বিভিন্ন শিল্পের সংখ্যা ও বিস্তৃতির জন্য অপরিহার্য।